INSET มั่นใจรายได้ปี 65 โต 20% หลังตุนแบ็คล็อกกว่า 2 พันลบ. ลุยประมูลงานเพิ่ม
INSET มั่นใจรายได้ปี 65 โต 20% หลังตุนแบ็คล็อกกว่า 2 พันลบ. ลุยประมูลงานอย่างต่อเนื่อง และสร้างศูนย์ Data Center พร้อมอัพเกรดโครงข่าย 5G ผลักดันให้ผลการดำเนินงานของบริษัทเติบโต
INSET มั่นใจรายได้ปี 65 โต 20% หลังตุนแบ็คล็อกกว่า 2 พันลบ. ลุยประมูลงานอย่างต่อเนื่อง และสร้างศูนย์ Data Center พร้อมอัพเกรดโครงข่าย 5G ผลักดันให้ผลการดำเนินงานของบริษัทเติบโต
9 มี.ค. 2565

คุณศักดิ์บวร พุกกะณะสุต กรรมการผู้จัดการ พร้อมด้วยคุณวรางคณา เตไชยา รองกรรมการผู้จัดการฝ่ายบัญชีและการเงิน และคุณพิมวรินทร์ ลำภา นักลงทุนสัมพันธ์ บริษัท อินฟราเซท จำกัด (มหาชน) หรือ INSET ร่วมนำเสนอข้อมูลในงานบริษัทจดทะเบียนพบผู้ลงทุน (Opportunity Day) โชว์ผลดำเนินงานปี 2564 กำไรสุทธิเพิ่มขึ้น 25.87% เมื่อเทียบกับงวดเดียวกันของปีก่อน นอกจากนี้มั่นใจแนวโน้มปี 2565 รายได้เติบโตแข็งแกร่ง 15-20% ส่งผลให้สร้างสถิติสูงสุดใหม่ต่อเนื่อง จากงานในมือ (Backlog) ที่มีกว่า 2,000 ล้านบาท และมีงานประมูลไหลเข้ามาอย่างต่อเนื่อง โดยเฉพาะงานด้านการสร้างศูนย์ Data Center และอัพเกรดโครงข่าย 5G ผลักดันให้ผลการดำเนินงานของบริษัทฯเติบโต และสร้างสถิติสูงสุดใหม่ต่อเนื่องตามแผนงานที่วางไว้